Kelly Kovach Schoenly

Kelly Kovach Schoenly ni kocha wa mchezo wa softball wa Marekani na pia alikuwa mchezaji wa softball. Amekuwa kocha mkuu wa softball katika chuo kikuu cha Ohio State tangu Juni 2012. Awali alikuwa kocha mkuu wa softball katika chuo kikuu cha Miami (Ohio) kutoka 2006 hadi 2012. Pia amewahi kuwa kocha msaidizi katika vyuo vikuu vya Michigan na Penn State.

Kovach Schoenly alikuwa mchezaji wa softball wa chuo kikuu cha Michigan kuanzia 1992 hadi 1995. Alichaguliwa kama mchezaji wa kwanza wa timu ya kwanza ya NFCA All-American mnamo 1995 na CoSIDA Academic All-American kwa mwaka wa masomo 1994–1995. Pia aliteuliwa kuwa Mchezaji Bora Mpya wa Msimu wa Big Ten Conference mnamo 1992 na Mchezaji Bora wa Msimu wa Big Ten Conference kwa miaka 1992 na 1995.

 Miaka ya Awali 
Kovach Schoenly alikulia magharibi mwa Pennsylvania na alikuwa akicheza softball, mpira wa kikapu, na mpira wa wavu katika shule ya upili ya Baldwin iliyoko nje kidogo ya mji wa Pittsburgh. Mnamo mwaka wa 2012, alitunukiwa heshima ya kuingizwa katika Ukumbi wa Maarifa wa Western Pennsylvania Interscholastic Athletic League (WPIAL)."WPIAL announces 2012 Hall of Fame class". Pittsburgh Post-Gazette. July 9, 2013. iliwekwa mnamo tarehe 09/08/2023

 Binafsi 
Kovach Schoenly ameolewa na mchezaji wa tenisi Doug Schoenly. Wanayo mtoto wa kike, Danielle."Kelly Kovach Schoenly Biography". Ohio State University.  iliwekwa mnamo 09/08/2023
Jamii:wachezaji wa Marekani
Jamii:watu walio hai